open-index/open-wikipedia-markdown huggingface dataset:
काम्पिल्य

**काम्पिल्य** एक पौराणिक नगर है जो महाभारत के समय पंचाल जनपद की राजधानी थी जिसके राजा द्रुपद थे। 

इसके नाम का सर्वप्रथम उल्लेख यजुर्वेद की तैत्तरीय संहिता में 'कंपिला' रूप में मिलता है। बहुत संभव है, पुराणों में वर्णित पंचाल नरेश भृम्यश्व के पुत्र कपिल या कांपिल्य के नाम पर ही इस नगरी का नामकरण हुआ हो। महाभारत काल से पहले पंचाल जनपद गंगा के दोनों ओर विस्तृत था। उत्तर-पंचाल की राजधानी अहिच्छत्र और दक्षिण पंचाल की कांपिल्य थी। दक्षिण पंचाल के सर्वप्रथम राजा अजमीढ़ का पुराणों में उल्लेख है। इसी वंश में प्रसिद्ध राजा नीप और ब्रह्मदत्त हुए थे। महाभारत के समय द्रोणाचार्य ने पंचाल नरेश द्रुपद को पराजित कर उससे उत्तर-पंचाल का प्रदेश छीन लिया था। इस प्रसंग के वर्णन में महाभारत में कांपिल्य को दक्षिण पंचाल की राजधानी बताया गया है। उस समय दक्षिण पंचाल का विस्तार गंगा के दक्षिण तट से चंबल नदी तक था। ब्रह्मदत्त जातक में भी दक्षिण पंचाल का नाम कंपिलरट्ठ या कांपिल्य राष्ट्र है। बौद्ध साहित्य में कांपिल्य का बुद्ध के जीवनचरित के संबंध में वर्णन मिलता है। किंवदंति के अनुसार इसी स्थान पर बुद्ध ने कुछ आश्चर्यजनक कार्य किए थे, जैसे स्वर्ग में जाकर अपनी माता को उपदेश देने के पश्चात् वह इसी स्थान पर उतरे थे। चीनी यात्री युवान च्वांग ने भी सातवीं सदी ई. में इस नगर को अपनी यात्रा के प्रसंग में देखा था। 

वर्तमान कंपिला में एक अति प्राचीन ढूह आज भी राजा द्रुपद का कोट कहलाता है एवं बूढ़ी गंगा के तट पर द्रौपदीकुंड है जिससे, महाभारत की कथा के अनुसार, द्रौपदी और धृष्टद्युम्न का जन्म हुआ था। कुंड से बड़े परिमाण की, संभवत: मौर्यकालीन, ईंटें निकली हैं। कंपिला के मंदिरों से अनेक प्राचीन मूर्तियाँ प्राप्त हुई हैं। कंपिला बौद्धधर्म के समान जैनधर्म का भी कुछ दिनों तक केंद्र रह चुकी है, जैसा यहाँ से प्राप्त तीर्थंकरों की अनेक प्रतिमाओं तथा जैन अभिलेखों से सूचित होता है। कांपिल्य के 'कंपिलनगर', 'कंपिल्लनगर' और 'कंपिला' नाम साहित्य में उपलब्ध हैं। इसका अपभ्रंश रूप कांपिल भी मिलता है। कांपिल्य नगरी प्राचीन काल में काशी, उज्जयिनी आदि की भाँति ही प्रसिद्ध थी और प्राचीन साहित्य में इसे अनेक कथाओं की घटनास्थली बनाया गया है, जैसे महाभारत, शांतिपर्व (१३९, २) में राजा ब्रह्मदत्त और पूजनी चिड़िया की कथा को कांपिल्य में ही घटित कहा गया है।

प्राचीन किंवदंती के अनुसार प्रसिद्ध भारतीय ज्योतिषाचार्य बराहमिहिर का जन्म कांपिल्य में ही हुआ था।

## इन्हें भी देखें
*कम्पिला, फर्रुखाबाद, उत्तर प्रदेश

## सन्दर्भ

श्रेणी:ऐतिहासिक स्थल
श्रेणी:फ़र्रूख़ाबाद जिले के शहर
वैश्विक विकास सम्मेलन २०१२

**वैश्विक विकास सम्मेलन** (Global Development Conference) विश्व बैंक द्वारा १९९९ में प्रारंभ किया गया एक अंतर्राष्ट्रीय सहयोग मंच है। यह सम्मेलन प्रति वर्ष आयोजित किया जाता है। वैश्विक विकास सम्मेलन सतत विकास की चिंताओं से संबद्ध राष्ट्रों के मध्य दक्षिण-दक्षिण सहयोग का मंच है। इस मंच का १३ वाँ वार्षिक सम्मेलन हंगरी की राजधानी बुडापेस्ट में केंद्रीय यूरोपीय विश्वविद्यालय के तत्वाधान में १६ से १८ जून २0१२ तक आयोजित किया गया। इस बार के वार्षिक सम्मेलन का केंद्रीय विषय था- शहरीकरण और विकास। इस मंच के अनुसार जिन देशों में ५0% तक शहरीकरण हो चुका है, वहाँ गरीबी और शिशु मृत्यु दर में गिरावट दर्ज़ की गयी है।

## सन्दर्भ

## बाहरी कड़ियाँ
13th Annual Conference, Budapest, 2012'''

श्रेणी:अर्थव्यवस्था
श्रेणी:विकास
श्रेणी:अंतर्राष्ट्रीय संगठन
ऐंकर

**ऐंकर** (ANCHOR) नाबार्ड के तत्वाधान में भारत सरकार द्वारा प्रारंभ की गयी एक योजना है जिसमें सूक्ष्मवित्त के संवर्द्धन के लिए महिला स्वयं सहायता समूह और बैंकों बीच संपर्क बढ़ाया जायगा। यह योजना तमिलनाडु के नागपट्टनम से प्रारंभ की जायगी। इसमें महिला स्वयं सहायता समूहों को एक गैर सरकारी संगठन की तरह माना जाता है। यह एक पायलट परियोजना है जिसे देश के ११३ जिलों में प्रारंभ किया गया है।

## सन्दर्भ

श्रेणी:सूक्ष्मवित्त
श्रेणी:भारत में सरकारी योजनाएँ
अक्ष शक्तियाँ

**अक्ष शक्तियाँ** या **ऐक्सिस शक्तियाँ** या **धुरी शक्तियाँ** (,,  *Sūjikukoku*, ) उन देशों का गुट था जिन्होनें दूसरे विश्वयुद्ध में जर्मनी और जापान का साथ दिया और मित्रपक्ष शक्तियों (ऐलाइड शक्तियों) के ख़िलाफ़ लड़े।

मध्य १९३० में अपने साम्राज्यवादी हितों को बचाए रखने के लिए जर्मनी, इटली और जापान द्वारा किए गये कूटनीतिक प्रयासों से अक्ष शक्तियों का उदय हुआ। अक्ष शक्तियों का गुट सन् १९३६ में तब शुरु हुआ जब जर्मनी ने जापान और इटली के साथ साम्यवाद विरोधी संधियों पर दस्तख़त किये। रोम-बर्लिन १९३९ स्टील संधि के अन्तर्गत सामरिक गुट बन गये, १९४० के ट्राइपर्टाइल संधि के साथ जर्मनी और उसके गुट के दोनो मित्र देशों के सामरिक लक्ष्य एक हो गये। दूसरे विश्वयुद्ध में अपने चरम पर अक्षीय शक्तियों ने यूरोप, अफ़्रीका और पूर्वी व दक्षिण-पूर्वी एशिया के बड़े हिस्सों पर कब्जा किया। १९४५ में जाकर मित्रपक्ष शक्तियों की जीत होने पर अक्ष शक्तियों का गुट ख़त्म हो गया। युद्ध के दौरान अक्ष दल बदलता रहा क्योंकि कुछ राष्ट्र इसके अन्दर-बाहर आते और जाते रहे।

## उद्गम व स्थापना
*धुरी* शब्द सबसे पहले इटली के प्रधानमंत्री बेनितो मुसोलिनी ने जर्मनी-इटली के सम्बन्धों के परिपेक्ष्य में इस्तेमाल किया था, जब उन्होने रॉबर्टो सुस्टर के *जर्मेनिया रिपब्लिका* के आलेख में लिखा *इसमें कोई संदेह नहीं है कि इस समय यूरोपिय इतिहास की धुरी/अक्ष बर्लिन से गुजर रही है।* (non v'ha dubbio che in questo momento l'asse della storia europea passa per Berlino)।

## इन्हें भी देखें
* द्वितीय विश्वयुद्ध
* मित्रपक्ष शक्तियाँ
*geography

## सन्दर्भ


श्रेणी:सैनिक गुट
श्रेणी:द्वितीय विश्वयुद्ध
श्रेणी:इतिहास
पलताना ऊर्जा परियोजना

**पलताना ऊर्जा परियोजना** (Palatana Power Project) भारत के त्रिपुरा राज्य के दक्षिणी भाग में प्रस्तावित एक गैस ऊर्जा परियोजना है। ७२६ मेगावाट क्षमता की यह परियोजना ओएनजीसी तथा त्रिपुरा पावर कॉरपोरेशन का एक संयुक्त उपक्रम है। यह परियोजना पर्यावरणीय कारणों से लंबित रही है। वर्तमान में इस परियोजना को केंद्र सरकार की अनुमति मिल गयी है। पलताना तक उपक्रम निर्माण हेतु संसाधनों की आपूर्ति एक प्रमुख समस्या रही है। इस दिशा में बांग्लादेश ने सहयोग कर स्थानीय साझेदारी का अच्छा उदाहरण प्रस्तुत किया है। परियोजना हेतु संयंत्र निर्माण की सामग्री बांग्लादेश के मार्ग से पलताना तक पहुँचायी गयी है।

## सन्दर्भ

## बाहरी कड़ियाँ
launches drive for gas extraction in Tripura'''

Gas-Based Power Project At Palatana In Triupura To Commence Generation From July End'''

श्रेणी:ऊर्जा
श्रेणी:ऊर्जा परियोजनाएँ
स्वप्रतिरक्षित रोग

वे रोग **स्वप्रतिरक्षित रोग** (Autoimmune diseases) कहलाते हैं जिनके होने पर किसी जीव की प्रतिरक्षा प्रणाली अपने ही ऊतकों या शरीर में उपस्थित अन्य पदार्थों को रोगजनक (pathogen) समझने की गलती कर बैठती है और उन्हें समाप्त करने के लिये उन पर हमला कर देती है। इस प्रकार का रोग शरीर के किसी एक अंग में सीमित हो सकता है (जैसे स्वप्रतिरक्षित थॉयराय शोथ (autoimmune thyroiditis) या शरीर के विभिन्न स्थानों पर एक विशेष प्रकार के ऊतक को प्रभावित कर सकता है। 

स्वप्रतिरक्षित रोगों की चिकित्सा में प्रायः दवाओं का उपयोग करके प्रतिरक्षा प्रणाली की सक्रियता को कम किया जाता है जिसे प्रतिरक्षादमन (immunosuppression) कहते हैं।

## मानदण्ड (क्राइटेरिया)

## वर्गीकरण

## चिकित्सा-विकास

## इन्हें भी देखें
* स्वरोगक्षमता या स्वप्रतिरक्षा (Autoimmunity)
* प्रतिरक्षा विज्ञान (Immunology)
* प्रतिरक्षा प्रणाली (Immune System)

## अन्य पठनीय सामग्री
* Vinay Kumar, Abul K. Abbas, Nelson Fausto, Jon Aster, *Robbins and Cotran Pathologic Basis of Disease*, Elsevier, 8th edition, 2010, 1464 pp., ISBN 978-1-4160-3121-5
* *Handbook of Systemic Autoimmune Diseases*, edited by Ronald Asherson, Elsevier, in 10 Volumes https://web.archive.org/web/20110809111330/http://www.elsevier.com/wps/find/bookdescription.cws_home/BS_HSAD/description#description :
** Ronald Asherson, Andrea Doria, Paolo Pauletto, *The Heart in Systemic Autoimmune Diseases*, Volume 1, 2004, ISBN 978-0-444-51398-4, ISBN 0-444-51398-1
** Ronald Asherson, Andrea Doria, Paolo Pauletto, *Pulmonary Involvement in Systemic Autoimmune Diseases*, Volume 2, 2005, ISBN 978-0-444-51652-7, ISBN 0-444-51652-2
** Ronald Asherson, Doruk Erkan, Steven Levine, *The Neurologic Involvement in Systemic Autoimmune Diseases*, Volume 3, 2005, ISBN 978-0-444-51651-0, ISBN 0-444-51651-4
** Michael Lockshin, Ware Branch (eds), *Reproductive and Hormonal Aspects of Systemic Autoimmune Diseases*, Volume 4, 2006, ISBN 978-0-444-51801-9, ISBN 0-444-51801-0
** Piercarlo Sarzi-Puttini, Ronald Asherson, Andrea Doria, Annegret Kuhn, Giampietro Girolomoni (eds), *The Skin in Systemic Autoimmune Diseases*, Volume Volume 5, 2006, ISBN 978-0-444-52158-3, ISBN 0-444-52158-5
** Rolando Cimaz, Ronald Asherson, Thomas Lehman (eds), *Pediatrics in Systemic Autoimmune Diseases*, Volume 6, 2008, ISBN 978-0-444-52971-8, ISBN 0-444-52971-3
** Justin Mason, Ronald Asherson, Charles Pusey (eds), *The Kidney in Systemic Autoimmune Diseases*, Volume 7, 2008, ISBN 978-0-444-52972-5, ISBN 0-444-52972-1
** Ronald Asherson, Manel Ramos-Casals, Joan Rodes, Josep Font, *Digestive Involvement in Systemic Autoimmune Diseases*, Volume 8, 2008, ISBN 978-0-444-53168-1, ISBN 0-444-53168-8
** Ronald Asherson, Sara Walker, Luis Jara, *Endocrine Manifestations of Systemic Autoimmune Diseases*, Volume 9, 2008, ISBN 978-0-444-53172-8, ISBN 0-444-53172-6
** R. Cervera, Ronald Asherson, Munther Khamashta, Joan Carles Reverter (eds), *Antiphospholipid Syndrome in Systemic Autoimmune Diseases*, Volume 10, 2009, ISBN 978-0-444-53169-8, ISBN 0-444-53169-6

## सन्दर्भ

## इन्हें भी देखें
* प्रतिरक्षा प्रणाली (immune system)
* स्वरोगक्षमता (autoimmunity)

## बाहरी कड़ियाँ
चंद्रमुखी (धारावाहिक)

"चन्द्रमुखी" एक टी.वी सिरीयल है। यह सीरीयल 30 अक्टूबर 2007 को डीडी नेशनल पर प्रसारित हुआ था। ये सिरीयल हर मंगलवार रात 10 बजे प्रसारीत होता था।

## कहानी
इस सिरीयल की कहानी राजकुमारी चन्द्रमुखी पर आधारित है जो रुपनगर की राजकुमारी है जिसको पाने के लिये अनेक राजकुमार आते है पर चन्द्रमुखी के महल में रहने वाले षडयंत्रकारी सबको बँदी बना लेते है। अलकापुरी का राजकुमार वनराज जो अपने पिता की द्रष्टि लोटाने के लिये राजकुमारी चन्द्रमुखी के राज्य में जाता है। वनराज अमावस के श्राप से श्रापित है जो अमावस की रात को भेङिया बन जाता है।

## कलाकार
* मामिक सिंह ... राजकुमार सूर्यप्रताप सिंह
* पिकु शर्मा ... राजकुमारी चन्द्रमुखी / कलावती
* नताशा सिन्हा ... रानी पद्मावती
* विनोद कपूर
* कृतिका देसाई ... दुर्गेश्वरी
* विंदु दारा सिंह ... राजकुमार भानूप्रताप सिंह
* अनवर फतेहन
* शिवा रिन्दानी
* दिनेश हिंगू

## बाहरी कड़ियाँ

श्रेणी:भारतीय टेलीविजन धारावाहिक
प्रतिरक्षादमन

उन सभी क्रियाओं को **प्रतिरक्षादमन** (Immunosuppression) कहते हैं जो प्रतिरक्षा प्रणाली की क्षमता को कम करतीं हैं।

कई स्थितियों में प्रतिरक्षादमन करने की जरूरत पड़ती है और प्रतिरक्षादमन करने से हानि के बजाय लाभ होता है। उदाहरण के लिये किसी अंग के प्रतिरोपण की स्थिति में शरीर उस अंग को अस्वीकार करे तो प्रतिरक्षादमन उपयोगी होता है। इसी प्रकार स्वप्रतिरक्षित रोगों की चिकित्सा के लिये भी इसका सहारा लिया जाता है।

प्रतिरक्षादमन करने के लिये प्रायः दवाओं का उपयोग किया जाता है किन्तु शल्य (सर्जरी), प्लाज्माफेरेसिस या विकिरण का उपयोग भी करना पड़ सकता है।

## इन्हें भी देखें
* स्वप्रतिरक्षित रोग
* स्वरोगक्षमता (autoimmunity)
* प्रतिरक्षा प्रणाली

श्रेणी:प्रतिरक्षा तन्त्र
श्रेणी:प्रतिरक्षा विज्ञान
मित्रपक्ष शक्तियाँ

[thumb|230px|१९४३ के तेहरान सम्मलेन में मित्रपक्ष शक्तियों के तीन प्रमुख नेता - [सोवियत संघ के जोसेफ़ स्टालिन, संयुक्त राज्य अमेरिका के फ्रेंकलिन रोज़वेल्ट और ब्रिटेन के विंस्टन चर्चिल]]
**मित्रपक्ष शक्तियाँ** या **ऐलाइड शक्तियाँ** (अंग्रेज़ी: Allied powers) उन देशों का गुट था जिन्होनें द्वितीय विश्वयुद्ध में ब्रिटेन, संयुक्त राज्य अमेरिका, सोवियत संघ और चीन का साथ दिया और अक्ष शक्तियों (ऐक्सिस शक्तियों) के ख़िलाफ़ लड़े। भिन्न मित्रपक्ष देश द्वितीय विश्वयुद्ध की मुठभेड़ में या तो इसलिए शामिल हुए क्योंकि उनपर अक्ष देश या देशों ने आक्रमण कर दिया, या उन्हें अपने ऊपर आक्रमण होने का डर था, या फिर उन्हें चिंता थी कि अक्ष शक्तियाँ अगर जीत गयी तो पूरी दुनिया पर हावी हो जाएँगी।

१ सितम्बर १९३९ में युद्ध की शुरआत में फ़्रांस, पोलैंड और यूनाइटेड किंगडम (ब्रिटेन) ही मित्रपक्ष में थे। जल्द ही ब्रिटेन के कुछ अधीन देश - ऑस्ट्रेलिया, कनाडा, न्यू ज़ीलैंड और दक्षिण अफ़्रीका भी इस गुट में सम्मिलित हो गए। १९४१ के बाद मित्रपक्ष का नेतृत्व ब्रिटेन]], अमेरिका और सोवियत संघ ने मिलकर किया। भारत (जो ब्रिटिश राज के अधीन था), बेल्जियम, यूनान, मेक्सिको, चेकोस्लोवाकिया, नॉर्वे, नेदरलैंड्ज़, इथियोपिया और ब्राज़ील में मित्रपक्ष में थे। १९४५ में जाकर मित्रपक्ष शक्तियों की जीत होने पर अक्ष शक्तियों का गुट ख़त्म हो गया।

## इन्हें भी देखें
* [द्वितीय विश्वयुद
* [अक्ष शक्तियाँ

## सन्दर्भ


श्रेणी:सैनिक गुट
श्रेणी:द्वितीय विश्वयुद्ध
अज्ञातहेतुक बिंबाणुअल्पताजन्य रक्तचित्तिता

300px|right|thumb|प्लेटलेट्स की कमी से उत्पन्न रक्तचित्तिता (परप्यूरा) 
जब किन्हीं अज्ञात कारणों से किसी के रक्त में बिंबाणुओं (प्लेटलेट्स) की संख्या अत्यन्त कम हो जाती है तो इसे **अज्ञातहेतुक बिंबाणुअल्पताजन्य रक्तचित्तिता** (Idiopathic thrombocytopenic purpura या ITP) कहते हैं 
अधिकांश मामलों में यह रोग बिंबाणुओं के विरुद्ध एण्टीबाडीज के उत्पादन से सम्बन्धित है, इस कारण इसे 'प्रतिरक्षी बिंबाणुअल्पताजन्य रक्तचित्तिता' (immune thrombocytopenic purpura) या 'प्रतिरक्षी बिंबाणुअल्पता' (immune thrombocytopenia) भी कहते हैं। प्रायः यह रोग लक्षणविहीन (asymptomatic) होता है अर्थात् इस रोग में कोई लक्षण ही नहीं दिखते। किन्तु बिंबाणुओं की संख्या बहुत ही कम हो जाने पर रक्तस्राव (bleeding) हो सकती है और रक्तचित्तिता (purpura) भी देखी जा सकती है।

## इन्हें भी देखें
* स्वप्रतिरक्षित रोग
* स्वप्रतिरक्षा (आटो-इम्युनिटी)
* प्रतिरक्षा प्रणाली
* प्रतिरक्षादमन

## बाहरी कड़ियाँ
* The ITP Foundation - A nonprofit organization dedicated to helping children with Immune Thrombocytopenic Purpura
* ITPeducation.com This educational curriculum is designed to provide evidence-based clinical information on the diagnosis and management of patients with ITP to hematologists, oncologists, and other health care professionals
* Platelet Disorder Support Association A non-profit corporation to provide information, support, and encourage research about ITP and other platelet disorders
* ITP Support Association. A UK registered charity which aims to promote and improve the general welfare of patients, and the families of patients, with Idiopathic Thrombocytopenic Purpura.

श्रेणी:अज्ञातहेतुक रोग
श्रेणी:स्वप्रतिरक्षित रोग
रक्तचित्तिता

300px|right|thumb|दवा खाने से वस्क्युटाइटिस और उसके कारण पैर पर रक्तचित्तिता

त्वचा पर लाल या बैगनी रंग के चकत्ते पड़ने को **रक्तचित्तिता** (Purpura) कहा जाता है। इन पर दबाव डालने पर ये सफेद (रक्तहीन) नहीं होते। ये चकत्ते त्वचा के अन्दर ही अन्दर रक्तस्राव होने के कारण पैदा होते हैं। चकत्तों का आकार 3 मिमी से 10 मिमी के बीच होता है। 

## इन्हें भी देखें
* अज्ञातहेतुक बिंबाणुअल्पताजन्य रक्तचित्तिता (ITP)

## बाहरी कड़ियाँ
* Evaluating the Child with Purpura from American Academy of Family Physicians

श्रेणी:चिकित्सीय लक्षण
हरियाणा राज्य एड्स नियंत्रण सोसाइटी

right|thumb|हरियाणा राज्य एड्स कंट्रोल सोसायटी की ओर से रक्तदान-सम्बन्धी ट्रेनिंग का समाचारपत्रों में उल्लेख
हरियाणा राज्य एड्स नियंत्रण सोसायटी (HSACS) हरियाणा सरकार के स्वास्थ्य विभाग के प्रशासनिक नियंत्रण के अंतर्गत, हरियाणा में राष्ट्रीय एड्स नियंत्रण संगठन **नाको** के मार्गदर्शन में राज्य स्तर पर स्वतः और गैर - सरकारी संगठनों के माध्यम से तृतीय एड्स नियंत्रण कार्यक्रम को लागू करनेवाली एजेंसी है। संगठन अध्यक्ष परियोजना निदेशक करते हैं जो भी स्वास्थ्य सेवा महानिदेशक, हरियाणा सरकार का भी पद रखते हैं। उनके अंतर्गत हरियाणा राज्य एड्स कंट्रोल सोसायटी की विभिन्न इकाइयों के संयुक्त निदेशक काम करते हैं। रोज़ाना की गतिविधियों के लिए इकाइयों के सहायक निदेशक निर्णय लेते हैं। सहायक निदेशक टी.आई. कार्यान्वयन में लगे गैर सरकारी संगठनों की नियमित गतिविधियों का पर्यवेक्षण करते हैं।

## नारनौल में लक्षित हस्तक्षेप परियोजना

विभिन्न परियोजनाओं में से एक महेंद्रगढ़ के नारनौल शहर के लिए लक्षित हस्तक्षेप के लिए **शिखर चेतना संगठन भिवानी** नमक एक गैर-सरकारी संगठन के सहयोग से परियोजना को लागू की गयी जिसकी मंजूरी आदेश 2010/11/03 को परियोजना निदेशक द्वारा दी गयी थी। शिखर चेतना संगठन इस परियोजना के तहत 200 महिला यौनकर्मियों को कवर किया जाएगा [FSWs], 100 पुरुष, जो पुरुषों के साथ यौन सम्बन्ध रखते हैं [MSMs] और 100 इंजेक्शन से नशा करने वालों [IDU] के बीच अपने काम को प्रारंभ किया। कार्यक्रम 22/03/2010 से शुरू हुआ और विस्तृत जानकारी प्राप्त करने तथा एड्स-चेतना के प्रति अपने लक्ष्य में सफल रहा।

## रक्तदाता कार्ड

हरयाणा में समय-समय पर रक्तदान शिविर आयोजित होते हैं जिनमें रक्तदाता भाग लेते हैं और उन्हें प्रोत्साहित भी किया जाता है। ऐसी ही एक नीति के अंतर्गत योगदानकर्ताओं को रक्तदाता कार्ड जिसे एक एक साल की अवधि में रक्त की एक इकाई प्राप्त करने के लिए इस्तेमाल किया जा सकता है।

## हरियाणा राज्य एड्स कंट्रोल सोसायटी की आलोचना

विभिन्न राज्यों जैसे कि आंध्र प्रदेश और पंजाब में राज्य एड्स कंट्रोल सोसायटी एक अलग विभाग की तरह काम कर रहा है जबकि हरयाणा राज्य एड्स कंट्रोल सोसायटी के सन्दर्भ में आलोचकों ने कहा है की यह राज्य के स्वस्थ विभाग पर अधिक निर्भर करता है और इसके कर्मचारियों को समय-समय पर पोलियो अभियान जैसे असंबंधित कार्यों में व्यस्त किया जाता है।

## सन्दर्भ

श्रेणी:ऍचआइवी-सम्बंधित जानकारी
श्रेणी:भारतीय सरकारी एड्स नियंत्रण संस्थाएँ
मित्रपक्ष

[thumb|230px|[उत्तरी अटलांटिक संधि संगठन (नाटो) नामक सैनिक मित्रपक्ष के एक समारोह में सदस्य राष्ट्रों के झंडों का प्रदर्शन]]
[thumb|230px|हाथी पर बैठा सिन्धु राज्य का नरेश [जयद्रथ कौरव नहीं था, लेकिन उनका जीजा होने के नाते महाभारत के युद्ध में उनके साथ मित्रपक्ष में पांडवों के ख़िलाफ़ लड़ा]]
**मित्रपक्ष** (अंग्रेज़ी: Allies, ऐलाइज़​) उन व्यक्तियों, दलों, संस्थाओं या राष्ट्रों को कहते हैं जो किसी सांझे ध्येय के लिए एक-दूसरे से सहयोग करते हैं। यह ज़रूरी नहीं है कि उनमें आपस में कोई लिखित समझौता हो या वे किसी विधि से आपसी सहयोग करने के लिए बद्ध हों। अक्सर मित्रपक्ष में मिलकर काम करने वालों में कोई भी औपचारिक समझौता नहीं होता। किसी युद्ध या सशस्त्र संघर्ष में इकट्ठे काम करने वाले देशों के गुट को भी 'मित्रपक्ष शक्तियाँ' (allied powers, ऐलाइड पावर्ज़​) कहा जा सकता है। प्रथम विश्वयुद्ध और द्वितीय विश्वयुद्ध की चर्चाओं में यह 'मित्रपक्ष शक्तियों' वाला नाम विशेष रूप से ब्रिटेन, संयुक्त राज्य अमेरिका और उनके सहयोगी देशों के समूह जो दिया जाता है।

मित्रपक्ष समय के साथ बदलते रहते हैं क्योंकि देशों के ध्येय बदलते हैं और अक्सर देश अपने बचाव के लिए अन्य देशों के साथ मित्रपक्षों में सहयोग करने पर मजबूर हो जाते हैं। मसलन रूसी साम्राज्य और उसके उत्तराधिकारी देश सोवियत संघ ने कई दफ़ा उत्तरी ईरान पर क़ब्ज़ा किया - १९वीं सदी में, प्रथम विश्वयुद्ध के दौरान और १९४१ से लेकर १९४६ तक। इस से १९५० की दशक के बाद कई दशकों तक ईरान ने अमेरिका के नेतृत्व वाले मित्रपक्षों में सदस्यता ले ली, जैसे कि सेंटो (CENTO, केन्द्रीय संधि संगठन)।

## राजनीति के सम्बन्ध में
किसी देश या राज्य की राजनीति में 'मित्रपक्ष' शब्द उन राजनैतिक गुटों के लिए प्रयोग होता है जो कुछ समय के लिए कुछ ध्येयों को प्राप्त करने के लिए एक-दूसरे का साथ देते हों, चाहे वे ऐसा करने को वचनबद्ध हों या नहीं और चाहे वे ऐसा खुलकर करें या छुपकर।

## इन्हें भी देखें
* मित्रपक्ष शक्तियाँ
* नाटो (उत्तरी अटलांटिक संधि संगठन)

## सन्दर्भ


श्रेणी:सैनिक गुट
श्रेणी:कूटनीति
श्रेणी:राजनीति
श्रेणी:अन्तरराष्ट्रीय सम्बन्ध
श्रेणी:राजनय
शीर्ष-स्तर डोमेन

**उच्चतम डोमेन** (Top-level domain) या **टी॰ऍल॰डी॰** (TLD) इन्टरनेट की डोमेन नाम प्रणाली में सबसे ऊँचे स्तर की डोमेन को कहा जाता है, जो इन्टरनेट पतों में आम तौर से अंत में लगती है, जैसे कि '.com' या '.edu'। उदाहरण के लिए 'hi.wikipedia.org' में '.org' उच्चतम डोमेन है। आइकैन (ICANN), जो इन्टरनेट संख्या पतों को निर्धारित करने वाला प्राधिकरण है, प्रत्येक उच्चतम डोमेन के प्रशासन को अलग-अलग संस्थाओं को सौंपता है। मसलन '.in' डोमेन भारत से विशेष संबंध रखने वाली वेबसाइटों के लिए है और उसके प्रशासन का अधिकार आइकैन ने भारत सरकार द्वारा निर्धारित इनरेजिस्ट्री (INRegistry) नामक संस्थान को दिया है।

## इन्हें भी देखें
* देशीय कोड उच्चतम डोमेन
* डोमेन नाम प्रणाली
* इंटरनेट

## सन्दर्भ


श्रेणी:अंतरजाल
श्रेणी:इंटरनेट प्रशासन
देशीय कोड उच्चतम डोमेन

**देशीय कोड उच्चतम डोमेन** (Country code top-level domain) या **सी॰सी॰टी॰ऍल॰डी॰** (ccTLD) किसी देश, राष्ट्र या अधीन क्षेत्र के लिए प्रयोग होने वाली या आरक्षित इंटरनेट उच्चतम डोमेन (Top-level domain) को कहते हैं। सभी आस्की (कम्प्यूटर में अंग्रेज़ी की रोमन लिपि) पर आधारित सीसीटीऍलडी दो अक्षरों के होते हैं, मसलन नेपाल का सीसीटीऍलडी '.np' और श्रीलंका का सीसीटीऍलडी '.lk' है।

## अंतर्राष्ट्रीय अक्षर्मालाओं में
२०१० में अंग्रेज़ी के अलावा अन्य अक्षरमालाओं में भी सीसीटीऍलडी मान्य होने लगे। उदाहरण के लिए अब भारत के लिए कई भारतीय भाषाओँ में सी॰सी॰टी॰ऍल॰डी॰ निर्धारित किये गए हैं। फ़िलहाल इनमें 'भारत' शब्द को भिन्न भारतीय लिपियों में लिखकर सीसीटीऍलडी बनाया गया है, जैसे कि '.भारत' (देवनागरी),  (उर्दू), '.ભારત' (गुजराती), '.ਭਾਰਤ' (गुरमुखी) और ' .భారత్' (तेलुगु)। यह २०१२ की शुरआत तक पूरी तरह सक्रीय नहीं हुए थे लेकिन जब इनका प्रयोग खुलकर होने लगेगा तो 'http://ताज़े.समाचार.भारत' और 'http://..' (उर्दू लिपि में 'बेहतरीन.ग़ज़लें.भारत') जैसे पते वेबसाइटों के लिए उपलब्ध हो जाएँगे। इसी तरह बंगलादेश में 'http://মহান.উপন্যাস.বাংলা' (महान.उपन्यास.बांगला) सम्भव हो जाएगा।

## इन्हें भी देखें
* उच्चतम डोमेन
* डोमेन नाम प्रणाली
* इंटरनेट

## सन्दर्भ


श्रेणी:अंतरजाल
श्रेणी:इंटरनेट प्रशासन
एलईडी टीवी

300px|right|thumb|LCD, edge lit LED और LED TV की तुलना

**एलईडी टीवी** वास्तव में एल॰सी॰डी॰ टी॰वी॰ ही है जो पीछे से एल॰ई॰डी॰ द्वारा प्रकाशित होती है न कि परम्परागत फ्लुरोसेंट प्रकाश (C॰C॰F॰L॰) से। एल॰ई॰डी॰ टी॰वी॰ में भी छवि तो एल॰सी॰डी॰ द्वारा ही निर्मित होती है (जैसा परम्परागत एलसीडी टीवी में होता है।) 

## विशेषताएँ
* विद्युत ऊर्जा की कम खपत 
* अपेक्षाकृत पतले पैनल
* ऊष्मा का बेहतर प्रबन्ध
* अधिक चमकीला डिस्प्ले
* बेहतर कंट्रास्ट

## इन्हें भी देखें
* पश्च-प्रदीप या पश्च प्रकाश (back light)

## बाहरी कड़ियाँ


श्रेणी:डिस्प्ले प्रौद्योगिकी
श्रेणी:दूरदर्शन प्रौद्योगिकी
मीर प्रकाशन

**मीर प्रकाशन** (रूसी: Издательство "Мир", इज़दातेल्स्त्वो मीर; अंग्रेज़ी: Mir Publishers) सोवियत संघ के ज़माने में वहाँ का एक मुख्य किताबों का प्रकाशक था। सोवियत संघ के १९९१ में टूट जाने के बाद भी यह रूस में चलता रहा है। इसकी स्थापना सन् १९४६ में सोवियत संघ के मंत्री-परिषद् में लिए गए एक निर्णय से हुई थी और इसका पूरा ख़र्चा सोवियत संघ की सरकार उठाती थी, जिस वजह से इसकी पुस्तकें बहुत ही कम दाम में मिला करती थीं। मीर विशेष रूप से तकनीकी और वैज्ञानिक किताबें और पाठ्यपुस्तकें छापता था जिनमें से अधिकतर उच्च दर्जे के सोवियत वैज्ञानिक, गणितज्ञ, इंजिनियर और अध्यापकों द्वारा लिखी जाती थीं।

मूल रूप से रूसी और सोवियत संघ की अन्य भाषाओँ में छपने वाली मीर की किताबें अक्सर अंग्रेज़ी और अन्य ग़ैर-सोवियत भाषाओँ में अनुवादित हुआ करती थीं। भारत, अफ़्ग़ानिस्तान, मिस्र और सोवियत संघ से मित्रता रखने वाले अन्य देशों में यह अपने उच्च स्तर और कम दाम के कारण बहुत लोकप्रीय थीं और कई कॉलेजों के पाठ्यक्रमों में औपचारिक रूप से शामिल की जाती थीं। अध्ययन की किताबों के अलावा मीर विज्ञान कथा (साइंस फ़िक्शन) संकलन और उपन्यास भी छापता था और वह भी बहुत लोकप्रीय थे।

## नाम का अर्थ
रूसी भाषा में 'मीर' (Мир) शब्द का अर्थ 'विश्व' होता है। लेकिन इसका एक और अर्थ 'शान्ति' भी है। ध्यान दें कि सोवियत संघ के कुछ अंतरिक्ष स्टेशनों का नाम भी मीर हुआ करता था।

## सोवियत संघ के टूटने के बाद
१९९१ में सोवियत संघ ख़त्म हो गया लेकिन मीर चलता रहा। इसका निजीकरण हो गया और यह सरकारी कम्पनी नहीं रहा। कोलोस (Kolos, Колос), त्रान्सपोर्त​ (Transport, Транспорт), ख़ीमिया (Khimiya, Химия), मेतालुरगिया (Metallurgiya, Металлургия), लेगप्रोम्बितिज़्दात​ (Legprombitizdat, Легпромбытиздат) और एनेरगोएतोमिज़्दात​ (Energoatomizdat, Энергоатомиздат) जैसे कुछ अन्य सरकारी प्रकाशक भी मीर प्रकाशन में विलय करके उसका हिस्सा बना दिए गए। जब तक सोवियत संघ और उसकी साम्यवादी सरकार रही तब तक मीर का मक़सद सोवियत संघ में हुई भरपूर वैज्ञानिक तरक्की को दर्शाना और बढ़ाना था। सोवियत संघ के अंत के बाद यह ध्येय नहीं रहा और साथ-ही-साथ मीर को सरकारी पैसा मिलना भी बंद हो गया। फिर भी सोवियत ज़माने में छपी पुस्तकों के भरे गोदाम मौजूद थे और उन्हें बड़ी मात्रा में निर्यात किया गया। भारत, मध्य पूर्व और दक्षिण अमेरिका के पुस्तकालयों में अक्सर बहुत सी मीर की किताबें मिलती हैं।

२००८ में मीर को आर्थिक संकट का सामना करना पड़ा और वह अदालत में एक दिवालिया केस में फँस गया। २ जून २००९ में मोस्को की अदालत ने मीर को इस मुक़द्दमे से रिहा करते हुए कहा की कम्पनी अपने कर्ज़दारों की पूरी रक़म अदा कर चुकी है।

## इन्हें भी देखें
* प्रोग्रेस प्रकाशन
* सोवियत संघ

## सन्दर्भ


श्रेणी:प्रकाशन गृह
श्रेणी:सोवियत संघ
प्रोग्रेस प्रकाशन

thumb|230px|प्रोग्रेस प्रकाशन की किताबों में छपा उनका नामांकन
**प्रोग्रेस प्रकाशन** (रूसी: Издательство "Прогресс", इज़दातेल्स्त्वो प्रोग्रेस; अंग्रेज़ी: Progress Publishers) सोवियत संघ के ज़माने में वहाँ का एक मुख्य किताबों का प्रकाशक था। प्रोग्रेस की स्थापना १९३१ में की गई थी। वे अपनी साम्यवाद (कोम्युनिज़म) और सोवियत इतिहास से सम्बंधित किताबों के लिए जाने जाते थे हालांकि इसके अलावा वे कला, राजनीति, विज्ञान, बाल-साहित्य, उपन्यास, लघु उपन्यास, भाषा-शिक्षा और फ़ोटो संकलनों (एल्बमों) के लिए भी जाने जाते थे। उनकी पुस्तकों में 'सोवियत संघ का संक्षिप्त इतिहास' नामक किताब प्रसिद्ध थी।

## विवरण
प्रोग्रेस प्रकाशन की स्थापना सन् १९३१ में 'विदेशी मज़दूर संघ प्रकाशन' ( Издательство Товарищества иностранных рабочих) के नाम से हुई। १९३९ में इसका नाम बदलकर 'विदेशी भाषा साहित्य प्रकाशन गृह' (Издательство литературы на иностранных языках) रख दिया गया। १९६३ के बाद इसका संगठन बदला गया और नाम भी बदलकर 'प्रोग्रेस' (यानि 'विकास') रख दिया गया। इसके निर्देशक १९७०-७६ तक यूरी तोरसुएव (Юрий Торсуев), १९७६-८७ तक सेदिख़ वोल्फ़ (Седых Вольф) और १९८७-९६ तक आलेक्सान्द्र आलिचेव​ (Александр Авеличев) रहे।

## इन्हें भी देखें
* मीर प्रकाशन
* सोवियत संघ

## सन्दर्भ


श्रेणी:प्रकाशन गृह
श्रेणी:सोवियत संघ
ऐकास्टर मालबिस

**ऐकास्टर मालबस** () एक गाँव और सिविल पैरिश है जो नॉर्थ यॉर्कशायर काउंटी के यॉर्क शहर के एकात्मक प्राधिकरण के आधीन आता है। यह ऊज़ नदी पर स्थित है, यॉर्क से लगभग पाँच मिल दूर दक्षिण में। 2001 की जनगणना के अनुसार यहाँ की आबादी 578 थी। गाँव में दो गिरजाघर व एक मयखाना भी है।

## सन्दर्भ

श्रेणी:नॉर्थ यॉर्कशायर के गाँव
बेसिक

**बेसिक** (BASIC) चार विकासशील देशों (ब्राजील, दक्षिण अफ्रीका, भारत और चीन) का पर्यावरण संबंधित मुद्दों पर एक वार्ता मंच है। इस मंच के तहत जलवायु परिवर्तन से निपटने के लिए २00९ से धारणीय उपायों पर प्रमुखता से चर्चा की जाती है। बेसिक देशों के बीच क्योटो प्रोटोकॉल को लेकर आम सहमति है तथा इसने कनाडा के क्योटो प्रोटोकाल की बाध्यता से पीछे हटने की तीखी आलोचना की है। जलवायु परिवर्तन के परिप्रेक्ष्य में चल रहे अंतर्राष्ट्रीय घटनाक्रम पर चर्चा के लिए प्रत्येक ६ महीने में एक बार बेसिक राष्ट्रों का एक मंत्री स्तरीय सम्मेलन आयोजित किया जाता है। इसमें तकनीकी, आर्थिक तथा रणनीतिक सहयोग संबंधित संयु्क्त सहयोग की प्रतिबद्धता दर्शायी जाती है। हाल ही में भारत का समर्थन करते हुए बेसिक द्वारा यूरोपीय संघ द्वारा बाहरी विमानों पर लगाए जा रहे कार्बन कर का भी कड़ा विरोध दर्ज़ कराया गया है। बेसिक का मानना है कि यूरोपीय संघ को यह कर तत्काल निरस्त कर देने चाहिए, क्योंकि यह कर संयुक्त राष्ट्र के बहु-पक्षवाद (Multi-lateralism) की भावना के विरुद्ध है।

## सन्दर्भ

## बाहरी कड़ियाँ
Articles About Basic Countries'''

countries meet in China for climate talks'''

countries meet to discuss climate change'''

श्रेणी:अन्तरराष्ट्रीय सम्बन्ध
श्रेणी:जलवायु परिवर्तन
आर्डिनेंस सर्वेक्षण राष्ट्रीय ग्रिड

**आर्डिनेंस सर्वेक्षण नेशनल ग्रिड संदर्भ प्रणाली** () भूगोल ग्रिड संदर्भ प्रणाली है जिसका उपयोग ग्रेट ब्रिटेन में किया जाता है। यह अक्षांश और रेखांश के प्रयोग से भिन्न होता है।

## सन्दर्भ

श्रेणी:भूगोलीय निर्देशांक प्रणाली
श्रेणी:यूनाइटेड किंगडम का भूगोल
इंग्लैंड के जिले

**इंग्लैंड के जिले** इंग्लैंड के उपखंड का प्रकार हैं जिनका इस्तेमाल स्थानीय सरकार के उद्देश्यों के लिए किया जाता है। इस समय इंग्लैंड में 326 जिलें हैं जिनमें 36 महानगरीय बरो, 32 लंदन बरो, 201 गैर-महानगरीय बरो और 55 एकात्मक प्राधिकरण के साथ-साथ सिटी ऑफ़ लंदन और सिसिली के द्वीप समूह भी शामिल हैं जो इनमें से किसी विशेष श्रेणी के अंतर्गत नहीं आते।

## सन्दर्भ

श्रेणी:इंग्लैंड के जिले
फ़राह, अफ़्ग़ानिस्तान

thumb|240px|कुछ अमेरिकी सैनिक फ़राह में 'सिकंदर का क़िला' कहलाए जाने वाले ढाँचे के सामने
**फ़राह** (फ़ारसी और पश्तो: , अंग्रेजी: Farah) पश्चिमी अफ़्ग़ानिस्तान के फ़राह प्रान्त की राजधानी है। यह शहर फ़राह नदी के किनारे स्थित है और ईरान की सीमा के काफ़ी पास है।

## लोग
फ़राह के अधिकतर लोग पश्तो बोलने वाले पश्तून हैं और वे स्थानीय आबादी के ९०% हैं। इनके अलावा शहर के ७% लोग ताजिक और ३% लोग बलोच हैं।

## इतिहास
ईरान की सरहद के पास होने के कारण फ़राह पर उस देश का प्रभाव काफ़ी रहा है और यह उस देश के अशकानी साम्राज्य की 'आरिया' (Aria) नामक सात्रापी का एक प्रमुख शहर हुआ करता था। जब सिकंदर महान की यूनानी सेनाओं ने ईरान पर क़ब्ज़ा कर लिया तो यहाँ भी उसका नियंत्रण हो गया। आगे चलकर ५वीं सदी ईसवी में यह ईरान के सासानी साम्राज्य की भारत से लगने वाली पूर्वी सीमा का एक महत्वपूर्ण गढ़ था। इस क्षेत्र को ख़ुरासान का हिस्सा माना जाने लगा। एक-के-बाद-एक ताहिरी, सफ़्फ़ारी, सामानी, ग़ज़नवी, ग़ौरी, ख़्वारेज़्मी, इल्ख़ानी, तैमूरी, बुख़ारा की ख़ानत और सफ़्फ़ावी साम्राज्यों ने यहाँ अपना नियंत्रण जमाया। १८वीं सदी के शुरूआती दौर में यह पहले अफ़्ग़ान​ होतकी राजवंश और फिर दुर्रानी साम्राज्य के साम्राज्य का हिस्सा बन गया।

यहाँ मुहम्मद जौनपुरी नामक इस्लामी प्रचारक दफ़न हैं। यह सन् १४४३ में भारत में जौनपुर में पैदा हुए थे और इन्होनें स्वयं को महदी (आने वाले मसीहा) घोषित कर दिया था। यह जौनपुर से भारत, अरब और ख़ुरासान भर में प्रचार करते हुए घूमें और ६३ की उम्र पर इनका फ़राह में देहांत हो गया। इनके मानाने वालों को 'महदवी' बुलाया जाता है।

## मौसम
फ़राह में गर्मियों में तापमान ४५ सेंटीग्रेड तक और सर्दियों में −५ सेंटीग्रेड तक जा सकता है, यानि गर्मी भी बहुत पड़ती है और सर्दी भी। इलाक़ा काफ़ी शुष्क है और बारिश कम पड़ती है।

## इन्हें भी देखें
* फ़राह प्रान्त
* फ़राह नदी
* पश्तून
* प्राचीन ख़ुरासान

## सन्दर्भ


श्रेणी:अफ़्गानिस्तान के शहर
श्रेणी:फ़राह प्रान्त
सुंदरवन राष्ट्रीय उद्यान

**सुंदरवन राष्ट्रीय उद्यान** भारत के पश्चिम बंगाल राज्य के दक्षिणी भाग में गंगा नदी के सुंदरवन डेल्टा क्षेत्र में स्थित एक राष्ट्रीय उद्यान, बाघ संरक्षित क्षेत्र एवं बायोस्फ़ीयर रिज़र्व क्षेत्र है। यह क्षेत्र मैन्ग्रोव के घने जंगलों से घिरा हुआ है और रॉयल बंगाल टाइगर का सबसे बड़ा संरक्षित क्षेत्र है। यह विश्व का एकमात्र नदी डेल्टा है जहां बाघ पाए जाते हैं।  हाल के अध्ययनों से पता चला है कि इस राष्ट्रीय उद्यान में बाघों की संख्या **103 है**। यहां पक्षियों, सरीसृपों तथा रीढ़विहीन जीवों (इन्वर्टीब्रेट्स) की कई प्रजातियाँ भी पायी जाती हैं। इनके साथ ही यहाँ खारे पानी के मगरमच्छ भी मिलते हैं। वर्तमान सुंदरवन राष्ट्रीय उद्यान 1973 में मूल सुंदरवन बाघ रिज़र्व क्षेत्र का कोर क्षेत्र तथा 1977 में वन्य जीव अभयारण्य घोषित हुआ था। ***4 मई 1984*** को इसे राष्ट्रीय उद्यान घोषित किया गया था।

## सन्दर्भ

## बाहरी कड़ियाँ
* सुंदरबन्स नेशनल पार्क, भारत 
* आधिकारिक यूनेस्को जालस्थल प्रविष्टि
* भारत में बाघ रिज़र्व परियोजना - सुंदरबन
* 
* यूनेस्को आवधिक विवरणी
* सुंदरबन्स नेशनल पार्क में ग़ैर-क़ानूनी शिकार शुरू

श्रेणी:भारत के बाघ अभयारण्य
श्रेणी:भारत में विश्व धरोहर स्थल
श्रेणी:भारत के बायोस्फ़ेयर रिज़र्व
श्रेणी:पश्चिम बंगाल में राष्ट्रीय उद्यान
श्रेणी:भारत के वन्य अभयारण्य
श्रेणी:राष्ट्रीय उद्यान, भारत
श्रेणी:भारत के राष्ट्रीय उद्यान
हिमाचल प्रदेश राज्य एड्स नियंत्रण सोसाइटी

**हिमाचल प्रदेश राज्य एड्स नियंत्रण सोसाइटी** उच्च राजनीतिक प्रतिबद्धता के साथ राष्ट्रीय एड्स नियंत्रण कार्यक्रम के तहत विभिन्न गतिविधियों के कार्यान्वयन के उच्च मानकों को स्थापित किया है। वर्ष 2009 में राज्य विधानसभा सत्र में बजट आश्वासन के दौरान हिमाचल प्रदेश के मुख्यमंत्री प्रेम कुमार धूमल की राजनीतिक प्रतिबद्धता के सबसे अच्छा अभ्यास का निम्नलिखित बयान में विवरण है: "एड्स-मुक्त समाज के लिए हमारी लड़ाई में एड्स एक बीमारी है जिसे जल्दी पता लगाए जाने की जरूरत है। मेरा प्रस्ताव है कि हमारे समाज को प्रेरित किया किया जय कि है जिस प्रकार से जनमपत्रियों को शादी से पहले मिलकर देखा जाता है, उसी प्रकार से युवा एड्स-मुक्त रिपोर्टों को भी को भी मिलकर देखें। "

## ग़ैर-सरकारी संगठनों से सहयोग
हिमाचल प्रदेश राज्य एड्स नियंत्रण सोसाइटी ने विभिन्न ग़ैर-सरकारी संगठनों के सहयोग से एचआईवी / एड्स-पीड़ित व्यक्तियों में मनोबल बनाए रखने और उन्हें रचनात्नक रूप से सक्रिय करने की दिशा में काम किया है। ऐसे ही एक प्रयास में हिमाचल प्रदेश राज्य एड्स नियंत्रण सोसाइटी ने और पोज़िटिव पीपल नेटवर्क पोंटा साहिब ने साथ मिलकर 2010 में *एचआईवी / एड्स के साथ रहते हैं लोगों के साथ होली उत्सव* का आयोजन किया जिसमें इन लोगों से भेदभाव हटाने पर ज़ोर दिया गया।

## राज्य के सांसकृतिक संगठनों को एड्स जागरूकता कार्यक्रम में शामिल करना
left|thumb|हिमाचल प्रदेश राज्य एड्स नियंत्रण सोसाइटी के सौजन्य से नूरपुर में 2009 में एक सड़क पर नाटक कार्यक्रम आयोजित किया जा रहा है।
राज्य के सांसकृतिक संगठनों को एड्स जागरूकता कार्यक्रम में शामिल करने की दिशा में कई प्रयास किये गए हैं जिन में से एक का उदाहरण यह है कि हिमाचल प्रदेश एड्स नियंत्रण सोसाइटी, स्वास्थ्य विभाग खंड भोरंज के तत्वावधान में फ्रेंड्स म्यूजिकल ग्रुप के कलाकारों द्वारा नुक्कड़ नाटक के माध्यम से जाहू (हमीरपुर) में जागरूकता कार्यक्रम का आयोजन अक्तूबर 2011 में किया गया था। इस संगीत ग्रुप द्वारा नाटक और गीतों के माध्यम से एड्स के बचाव, पहचान, उपचार के लिए स्वास्थ्य विभाग की सेवाओं एवं योजनाओं की जानकारी लोगों को दी।इसी तरह 2009 में नूरपुर में कई सड़क प्रदर्शनों के द्वारा जन जागरण के प्रयास किये गए थे।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
इंग्लैंड के क्षेत्र

**इंग्लैंड के क्षेत्र** यूनाइटेड किंगडम सरकार द्वारा प्रयोग में लाए जाने वाले उप-राष्ट्रीय विभाजन की उच्चतम श्रेणी है। वर्ष 1994 से 2011 के बीच नौ क्षेत्रों ने यूनाइटेड किंगडम सरकार की नीतियों के कार्यान्वयन में एक प्रशासनिक भूमिका निभाई थी। हर क्षेत्र का अपना सरकारी कार्यालय होता था। क्षेत्रीय मंत्रियों को 2010 में बनी गठबंधन सरकार द्वारा पुनर्नियुक्त नहीं किया गया और सरकारी कार्यालयों को 2011 में समाप्त कर दिया गया।

## क्षेत्रों की सूची
* ईस्ट मिडलैंड्स
* ईस्ट ऑफ इंग्लैंड
* ग्रेटर लंदन
* नोर्थ ईस्ट इंग्लैंड
* नोर्थ वेस्ट इंग्लैंड
* साउथ ईस्ट इंग्लैंड
* साउथ वैस्ट इंग्लैंड
* वैस्ट मिडलैंड्स
* यॉर्कशायर एंड द हंबर

## सन्दर्भ

*
फ़राह नदी

thumb|230px|अमेरिकी सैनिक इंजिनियर आधी-सूखी हुई फ़राह नदी का मुआइना करते हुए - इस स्थान पर बाद में तोग्ज पुल नाम सेतु बनाया गया था
**फ़राह नदी** (अंग्रेज़ी: Farah river) या **फ़राह रूद** (फ़ारसी और पश्तो: ) पश्चिमी अफ़ग़ानिस्तान की एक ५६० किमी लम्बी नदी है जो बंद-ए-बायान पहाड़ों से उभरकर ईरान और अफ़ग़ानिस्तान की सरहद पर सीस्तान द्रोणी में स्थित हेलमंद नदी के नदीमुख (डेल्टा) क्षेत्र में जाकर ख़ाली हो जाती है। अफ़ग़ानिस्तान के फ़राह प्रान्त की राजधानी फ़राह शहर इसी नदी के किनारे बसी हुई है। फ़राह रूद एक मौसमी नदी है जिसका पानी कभी ज़्यादा और कभी बहुत ही कम हो जाता है।

## इन्हें भी देखें
* सीस्तान द्रोणी
* हेलमंद नदी

## सन्दर्भ


श्रेणी:अफ़्गानिस्तान की नदियाँ
श्रेणी:ईरान की नदियाँ
श्रेणी:मध्य एशिया की नदियाँ
आपेक्षिक आर्द्रता

right|thumb|300px|संघनन
किसी निश्चित तापक्रम पर निश्चित आयतन वाली हवा की आर्द्रता-सामर्थ्य (अत्यधिक नमी धारण करनें की क्षमता) तथा उसमें मौजूद आर्द्रता की वास्तविक मात्रा (निरपेक्ष आर्द्रता) के अनुपात को **सापेक्ष आर्द्रता** (relative humidity) कहतें हैं। उदाहरण एक वायु की आर्द्रता 20 है जबकि उसका आर्द्रता सामर्थ्य 80 है तो सापेक्षिक आर्द्रता?
relative humidity= निरपेक्ष आर्द्रता/आर्द्रता सामर्थ्य×100
हल; 20÷80×100=25

## परिभाषा
वायु के एक निश्चित आयतन में किसी ताप पर जितना जलवाष्प विद्यमान होता है और उतनी ही वायु को उसी ताप पर संतृप्त करने के लिए जितने जलवाष्प की आवश्यकता होती है, इन दोनों राशियों के अनुपात को आपेक्षिक आर्द्रता (Relative humidity या RH) कहते है: अर्थात्‌ T ताप पर आपेक्षिक आर्द्रता एक घन सें.मी. वायु में T सेंटीग्रेड पर प्रस्तुत जलवाष्प¸ एक घन सेंटीमीटर वायु में T सेंटीग्रेड पर संतृप्त जल वाष्प। बाऍल के अनुसार यदि आयतन स्थायी हो तो किसी गैस की मात्रा उसी के दाब की अनुपाती होती है। अत:

आपेक्षिक आर्द्रता = प्रस्तुत जलवाष्प का दाब / उसी ताप पर जलवाष्प का संतृप्त दाब

::: \phi =  \over {p_{(dry\, air)}}}, या
: 0.622 =  \over {MM_{dry\, air}}} 

या:

: SH = \over {p-0.378 \times p_{(H_2O)}}}. 

विशिष्ट आर्द्रता की परिभाषा का उपयोग करते हुए, आपेक्षिक आर्द्रता को निम्नलिखित प्रकार से पारिभाषित किया जा सकता है-

: \phi = }\times 100 

## इन्हें भी देखें
* आर्द्रता
* आर्द्रतामापी
* मौसमविज्ञान
* वातानुकूलन
* संघनन

## बाहरी कड़ियाँ
* Glossary definition of psychrometric tables - National Snow and Ice Data Center
* Bad Clouds FAQ, PSU.edu
* Simulation of the indoors/outdoors change relationship

श्रेणी:आर्द्रता
श्रेणी:वायुमण्डलीय ऊष्मागतिकी
पोस्ट टाउन

**पोस्ट टाउन** यूनाइटेड किंगडम में सभी डाक के पतो का एक आवश्यक हिस्सा होता है और डाक वितरण प्रणाली की बुनियादी इकाई है। भेजे गए डाक पते में सही पोस्ट टाउन होने पर पत्र या पार्सल के अपने गंतव्य पर समय पर पहुँचने की सम्भावनाएँ बढ़ जाती है। पोस्ट टाउन आमतौर पर वितरण कार्यालयों की स्थिति पर आधारित होते हैं। वर्तमान में इनका मुख्य कार्य उन पतो में जिन में पिन कोड नहीं दिया गया होता उनमें इलाके या सड़क के नाम के बीच अंतर करना होता है।

## सन्दर्भ

## बाहरी कड़ियाँ
* पोस्ट टाउन की सूची (2007)

श्रेणी:यूनाइटेड किंगडम की डाक प्रणाली
यूनाइटेड किंगडम में पोस्टकोड

right|thumb|210px|यूनाइटेड किंगडम के पोस्टकोड क्षेत्र
यूनाइटेड किंगडम में पोस्टल कोड या पिन कोड को **पोस्टकोड** कहा जाता है। ये अक्षरांकीय होते हैं और इन्हें रॉयल मेल ने 15 वर्ष की अवधि में 11 अक्टूबर 1959 से 1974 के बीच शुरू किया था। सम्पूर्ण पोस्टकोड को "पोस्टकोड यूनिट" के नाम से जाना जाता है और आमतौर पर पतों की एक सीमित संख्या से या एक बड़े वितरण बिंदु से मेल खाता है। पोस्टकोड को डाक की स्वचालित छँटाई की सहायता के आलावा विस्तृत श्रृंखला के प्रयोजनों लिए अपनाया गया है।

## सन्दर्भ

श्रेणी:यूनाइटेड किंगडम की डाक प्रणाली
यूईएफए यूरोपीय चैम्पियनशिप

**यूईएफए यूरोपीय चैम्पियनशिप** (**यूईएफए यूरो**) प्राथमिक संघ फुटबॉल प्रतियोगिता यूईएफए के सदस्यों के वरिष्ठ पुरुषों की राष्ट्रीय टीमों से चुनाव लड़ा है। 1960 के बाद से हर चार साल आयोजित, यह मूल रूप से **यूईएफए यूरोपीय राष्ट्र कप** बुलाया गया था, 1968 में वर्तमान नाम को बदला गया था। 1996 टूर्नामेंट के साथ शुरू, विशिष्ट चैंपियनशिप अक्सर **यूरो** के रूप में संदर्भित कर रहे।

पहले टूर्नामेंट में प्रवेश करने के लिए मेजबान देशों (जो स्वतः अर्हता) के अलावा अन्य सभी टीमों को एक क्वालीफाइंग प्रक्रिया में प्रतिस्पर्धा। चैम्पियनशिप विजेताओं निम्नलिखित फीफा कोन्फिडरेशन्स कप में प्रतिस्पर्धा करने का अवसर प्राप्त करते हैं, लेकिन ऐसा करने के लिए बाध्य नहीं कर रहे हैं।

सबसे हाल चैंपियनशिप, 2016 में फ्रांस द्वारा मेजबानीत और चैम्पियनशिप पुर्तगाल ने जीती। अगले यूरोपीय चैम्पियनशिप यूरोप भर में आयोजित किया जाएगा।

## विजेताओं की सूची

;नोट्स
*aet - *अतिरिक्त समय के बाद*
*asdet - *अचानक मृत्यु अतिरिक्त समय के बाद*
*ps - *पेनाल्टी शूटआउट के बाद*


## टीम प्रदर्शन

प्रत्येक टूर्नामेंट के लिए, प्रत्येक फाइनल टूर्नामेंट में टीमों की संख्या (कोष्ठक में) दिखाए गए हैं।

;नोट्स
*1st – विजेता
*2nd – उपविजेता
*3rd – तीसरा स्थान (निर्धारित नहीं १९८० के बाद)
*4th – चौथे स्थान (निर्धारित नहीं १९८० के बाद)
*SF – सेमीफाइनल (१९८४ के बाद से)
*QF – क्वार्टर फाइनल
*GS – ग्रुप चरण
*Q — आगामी टूर्नामेंट के लिए क्वालीफाई किया
*&nbsp;•&nbsp; — योग्य नहीं था
*&nbsp;×&nbsp; — दर्ज नहीं किया
*&nbsp;&nbsp; — मेजबान

:1 **पश्चिम जर्मनी** के रूप में पांच उपस्थिति शामिल
:2 **सोवियत संघ** के रूप में पांच उपस्थिति शामिल और **सीआईएस** के रूप में एक
:3 **चेकोस्लोवाकिया** के रूप में तीन उपस्थिति शामिल
:4 **यूगोस्लाविया** के रूप में पांच उपस्थिति शामिल

## सन्दर्भ

श्रेणी:फुटबॉल
श्रेणी:अंतर्राष्ट्रीय खेल प्रतिस्पर्धा
श्रेणी:यूरोप
उत्तराखंड राज्य एड्स नियंत्रण सोसाइटी

## संगठन का लक्ष्य
उत्तराखंड राज्य एड्स नियंत्रण सोसाइटी एक ऐसा भारत की परिकल्पना करता है जहां पर हर व्यक्ति जो एचआईवी के साथ से जूज रहा हो गुणवत्ता की देखभाल और गरिमा के साथ इलाज पा सके। प्रभावी रोकथाम, देखभाल और एचआईवी / एड्स के लिए समर्थन एक वातावरण में हो सकता है जहां मानव अधिकारों का सम्मान किया जा रहा हो और जो संक्रमित या एचआईवी / एड्स से प्रभावित लोग हों वह निष्कलंकित तथा भेदभाव-रहित जीवन जी सकें।

## ब्रांड एंबेसडर
75px|right|thumb|उत्तराखंड राज्य एड्स नियंत्रण सोसाइटी की ब्रांड एंबेसडर चित्राशी रावत
विख्यात बॉलीवुड की अभनेत्री चित्राशी रावत उत्तराखंड राज्य एड्स नियंत्रण सोसाइटी की ब्रांड एंबेसडर बना दी गयी है। यह निर्णय सोसाइटी ने नवम्बर 2011 में राज्य में एचआईवी / एड्स के मामलों की बढ़ती संख्या के मद्देनज़र किया है। आश्चर्यजनक रूप से एचआईवी के मामलों की अधिक संख्या राज्य के दूर-दराज़ वाले पहाड़ी क्षेत्रों से सूचित की गयी है।

## एड्स के सम्बन्ध में कार्यशालाओं और दूसरे कार्यक्रमों का आयोजन
उत्तराखंड राज्य एड्स नियंत्रण सोसाइटी ने कई कांफ्रेंस तथा कार्यशालाओं का आयोजन किया है जिसका लक्ष्य जवान पीडी को एड्स से ख़बरदार करना है। एक ऐसे ही अवसर में गढ़वाल विवि (ग़ैर-सरकारी संगठन) और उत्तराखंड राज्य एड्स नियंत्रण सोसाइटी (यूसैक्स) ने रेड रिबन क्लब को लेकर एक तीन दिवसीय कार्यशाला 2007 में शुरू की थी। इस मौके पर तकनीकी सत्रों में विशेषज्ञों ने नोडल अधिकारियों व छात्रों को एड्स के बारे में विस्तृत जानकारी दी।

## सन्दर्भ

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
कोकचा नदी

[thumb|230px|सन् २००७ में [फ़ैज़ाबाद, बदख़्शान|फैज़ाबाद, बदख़्शान के शहर में कोकचा नदी पर पुल के लिए नीव डालने का काम जारी है]]
**कोकचा नदी** (फ़ारसी और पश्तो: , अंग्रेज़ी: Kokcha) उत्तरी अफ़ग़ानिस्तान की एक नदी है। यह आमू दरिया की एक उपनदी है और बदख़्शान प्रान्त में हिन्दू कुश पहाड़ों में बहती है। बदख़्शान प्रान्त की राजधानी फैज़ाबाद इसी नदी के किनारे बसी हुई है। कोकचा नदी की घाटी में सर-ए-संग खान स्थित है जहाँ से हज़ारों सालों से लाजवर्द (लैपिस लैज़्यूली) निकाला जा रहा है। २००० ईसापूर्व में अपने चरम पर सिन्धु घाटी सभ्यता ने भी यहाँ के शोरतुगई इलाक़े के पास एक व्यापारिक बस्ती बनाई थी जिसके ज़रिये लाजवर्द भारतीय उपमहाद्वीप के अलावा प्राचीन मिस्र और मेसोपोटामिया की सभ्यताओं तक भी पहुँचाया जाता था।

## इन्हें भी देखें
* आमू दरिया
* बदख़्शान प्रान्त
* सर-ए-संग

## बाहरी जोड़
* फ़्लिकर पर कोकचा नदी की छवियाँ

## सन्दर्भ


श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
श्रेणी:बदख़्शान प्रान्त
सर-ए-संग

**सर-ए-संग** (फ़ारसी: , अंग्रेज़ी: Sar-i Sang) उत्तरी अफ़ग़ानिस्तान के बदख़्शान प्रान्त के कूरान व मुन्जान ज़िले () में कोकचा नदी की घाटी में स्थित एक बस्ती है। यह अपनी लाजवर्द (लैपिस लैज़्यूली) की खान के लिए मशहूर है जहाँ से हज़ारों सालों से यह मूल्यवान पत्थर निकाला जा रहा है। प्राचीन दुनिया में साइबेरिया की छोटी-मोटी दो-एक खानों को छोड़कर यह विश्व का एकमात्र लाजवर्द का स्रोत होता था। सर-ए-संग का लाजवर्द दुनिया का सब से उत्तम कोटि का लाजवर्द माना जाता है। २००० ईसापूर्व में अपने चरम पर सिन्धु घाटी सभ्यता ने भी यहाँ के शोरतुगई इलाक़े के पास एक व्यापारिक बस्ती बनाई थी जिसके ज़रिये लाजवर्द भारतीय उपमहाद्वीप के अलावा प्राचीन मिस्र और मेसोपोटामिया की सभ्यताओं तक भी पहुँचाया जाता था।

## नाम का अर्थ
'सर-ए-संग' का मतलब फ़ारसी में 'पत्थर का स्थान' होता है। संग का अर्थ 'पत्थर' होता है और यह अवस्ताई भाषा के मूल "असन" शब्द से आया है। क्योंकि संस्कृत ओर फ़ारसी दोनों हिन्द-ईरानी भाषा परिवार की बहने हैं इसलिए ठीक यही सजातीय शब्द संस्कृत में भी "अश्न" रूप में मिलता है ओर ऋग्वेद में प्रयोगित है। इसका अर्थ भी "पत्थर" है।

## लाजवर्द की खान
कुछ इतिहासकारों के अनुसार सर-ए-संग की लाजवर्द की खान ७,००० सालों से सक्रीय है। यहाँ एक पुरानी सुरंग है जो अब छोड़ सी गई है और दो नई सुरंगें हैं। यहाँ के लाजवर्द से बने ज़ेवर प्राचीन मिस्र, सुमेर, कॉकस क्षेत्र और दूर पश्चिमी अफ़्रीका के मॉरीतानिया तक भी मिले हैं। प्राचीन मिस्र के फ़िरौन तूतानख़ामून के मक़बरे और ईराक़ में सुमेर सभ्यता के ऊर ख़ज़ाने में भी यहाँ का लाजवर्द मिला है।

## इन्हें भी देखें
* लाजवर्द
* कोकचा नदी
* बदख़्शान प्रान्त

## सन्दर्भ



श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:लाजवर्द
श्रेणी:बदख़्शान प्रान्त
शोरतुग़ई

**शोरतुग़​ई** (फ़ारसी: , अंग्रेज़ी: Shortugai) उत्तरी अफ़ग़ानिस्तान के बदख़्शान प्रान्त में कोकचा नदी और आमू दरिया के विलय क्षेत्र के पास २००० ईसापूर्व में स्थापित सिन्धु घाटी सभ्यता की एक व्यापारिक बस्ती थी। यह पास में स्थित सर-ए-संग की खानों से लाजवर्द (लैपिस लैज़्यूली) आगे पहुँचाने के लिए स्थापित की गई थी। इतिहासकार समझते हैं कि इसमें वह सभी चिह्न हैं जो सिन्धु घाटी के सम्बंधित बस्तियों में हुआ करते हैं। माना जाता है कि लाजवर्द के अलावा यहाँ से टिन और सोना भी होकर जाता था और संभव है कि मध्य एशिया का और भी माल दक्षिण में भारतीय उपमहाद्वीप भेजा जाता हो।

## विवरण
यह बस्ती दो पहाड़ों पर विस्तृत थी जिन्हें पुरातत्व विशेषज्ञों ने 'ए' और बी' का नाम दिया। 'ए' पर रहने की बस्ती थी और 'बी' पर एक क़िलेनुमा निर्माण के खँडहर हैं। दोनों दो-दो हैक्टर के क्षेत्रफल पर फैले हुए हैं। यहाँ कुछ संक्षिप्त लिखाई वाली एक मोहर, मिटटी के बने बैल और बैलगाड़ी की प्रतिमाएँ और रंग करे हुए मिटटी के बर्तन मिले हैं। यह सभी सिन्धु घाटी सभ्यता से सम्बंधित चीजें हैं।

## इन्हें भी देखें
* सर-ए-संग
* लाजवर्द
* कोकचा नदी
* बदख़्शान प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:लाजवर्द
श्रेणी:बदख़्शान प्रान्त
श्रेणी:सिन्धु घाटी सभ्यता
श्रेणी:अफ़ग़ानिस्तान का इतिहास
श्रेणी:भारत का इतिहास
बेटा अक्विलाए तारा

[thumb|230px|[गरुड़ तारामंडल में बीटा अक्विलाए β द्वारा नामांकित तारा है]]
**बीटा अक्विलाए**, जिसका बायर नाम भी यही (β Aquilae या β Aql) है, गरुड़ तारामंडल का एक तारा है। यह एक G8IV श्रेणी का उपदानव तारा है। बीटा अक्विलाए का वर्णक्रम (स्पेक्ट्रम) इतना स्थाई है कि १९४३ से अन्य तारों का श्रेणीकरण अक्सर इस से तुलना कर के किया जाता है। यह तारा पृथ्वी से लगभग ४४.७ प्रकाश वर्ष की दूरी पर हैं और यहाँ से देखी गई इसकी चमक (सापेक्ष कांतिमान) +३.७१ मैग्नीट्यूड है। यह एक प्रतीत होने वाला तारा दूरबीन से देखने पर दोहरा तारा नज़र आता है। इसका साथी तारा **बीटा अक्विलाए बी** (β Aquilae B) कहलाता है और १२वें मैग्नीट्यूड की बहुत धुंधली चमक रखता है (याद रहे कि मैग्नीट्यूड ऐसा उल्टा माप है जो जितना अधिक हो तारा उतना ही कम रोशन होता है)।

## अन्य भाषाओँ में
बीटा अक्विलाए को "अलशाइन" (Alshain) भी कहते है। यह नाम अरबी भाषा के "" ("अल-शाहीन") से लिया गया है जिसका मतलब "बहरी" (पेरेग्रिन फाल्कन, एक क़िस्म की चील) होता है।

## विवरण
बीटा अक्विलाए का व्यास (डायमीटर) सूरज के व्यास का ३.२८ गुना है और इसका द्रव्यमान (मास) सौर द्रव्यमान का १.२६ गुना है। इसकी चमक (यानि निरपेक्ष कान्तिमान) सूरज से ६ गुना है। बीटा अक्विलाए की आयु ९.६ से ११.४ अरब वर्ष के बीच है।

## इन्हें भी देखें
* गरुड़ तारामंडल
* उपदानव तारा

## सन्दर्भ


श्रेणी:तारे
श्रेणी:उपदानव तारे
श्रेणी:गरुड़ तारामंडल
एकांतिक

अंगूठाकार|एकांतिक
**एकांतिक** वैष्णव संप्रदाय का प्राचीन नाम है। वैष्णव संप्रदाय को प्राचीन काल में अनेक नामों से पुकारते थे जिनमें भागवत, सात्वत तथा पांचरात्र नाम विशेष विख्यात हैं। 'एकांतिक' भी इसी का अपर पर्याय है। 'पद्मतंत्र' नामक पांचरात्र संहिता का यह वचन प्रमाण के लिए उपस्थित किया जा सकता है:

: *सूरि: सुहृद् भागवत: सात्वत: पंचकालवित्‌। *
: *एकान्तिकस्तन्मयश्च पांचरात्रिक इत्यपि॥* -- (पद्मतंत्र, 4. 2. 88)

इस नामकरण के लिए पर्याप्त कारण विद्यमान है। 'एकांतिक' शब्द का अर्थ है - वह धर्म जिसमें एक ही (भगवान्‌) अंत या सिद्धांत माना जाए। भागवत धर्म का प्रधान तत्व है प्रपत्ति या शरणागति। भगवान्‌ की शरण में जाने पर ही जीव का कल्याण होता है। भगवान्‌ की जब तक कृपा जीव पर नहीं होती, तब तक उसका उद्धार नहीं होता। इस कृपा को क्रियाशील बनाने के लिए 'शरणागति' ही परम साधन है। इसलिए भागवतों का सर्वश्रेष्ठ ग्रंथ भगवद्गीता 'मामेकं शरणं व्रज' की गौरवपूर्ण शिक्षा देती है। एकांती भक्त की भगवत्प्राप्ति का वर्णन अनुस्मृत्ति में किया गया है।

: *एकान्तिनो हि निर्द्वन्द्वा निराशा: कर्मकारिण:। *
: *ज्ञानग्निदग्ध-कर्माणस्त्वां विशन्ति मनस्विन:॥ * -- (अनुस्मृति, श्लोक 48)

उपनिषद् युग में भागवत धर्म 'एकायन' नाम से प्रख्यात था जो 'एकांतिक' का ही एक नूतन अभिधान है। छांदोग्य उपनिषद् (7। 1। 2) में भूमाविद्या के वर्णनप्रसंग में नारद के द्वारा अधीत विद्याओं में 'एकायनविद्या' के नाम का प्रथम उल्लेख उपलब्ध होता है- ऋग्वेदं भगवोऽध्येमि यजुर्वेदं सामवेदमथर्वाणं वाकोवाक्यमेकायन च। इस शब्द के अर्थ के विषय में प्राचीन टीकाकारों में मतभेद है। रंग रामानुज नामक श्रीवैष्णव टीकाकार की सम्मति में 'एकायन' शब्द वेद की 'एकायन शाखा' का द्योतक है जिसका साक्षात्‌ संबंध भागवत्‌ या वैष्णव संप्रदाय से है। नारद पांचरात्रीय भक्ति के महनीय आचार्य हैं। वे ही छांदोग्य के पूर्वोक्त प्रसंग में एकायन विद्या के ज्ञाता रूप से उल्लिखित किए गए हैं। इस कारण भी 'एकायन' विद्या को भागवत शास्त्र के अर्थ में ग्रहण करना उचित प्रतीत होता है। शुक्ल यजुर्वेद की काण्व शाखा का ही नाम 'एकायन शाखा' है, ऐसा 'काण्व शाखामहिमा संग्रह' नामक ग्रंथ में नागेश का कथन है। इस मत की पुष्टि 'जयाख्य संहिता' से भी होती है। इस संहिता के अनुसार पांचरात्र (वेष्णव मत) के प्रवर्तक पाँचों ऋषि, जिनके नाम औपगायन, कौशिक, शांडिल्य, भरद्वाज तथा मौंजायन हैं, काण्व शाखा के अध्येता बतलाए गए हैं (जयाख्य संहिता 1। 116)। फलत: 'एकांतिक' तथा 'एकायन' दोनों शब्द प्राचीन भागवत संप्रदाय के लिए प्रयुक्त होते थे; यह तथ्य मानना नितांत उचित है।

एकांतिक धर्म की प्राचीन संहिताओं की संख्या 108 के ऊपर बतलाई जाती है जिनमें अहिर्बुध्न्य, जयाख्य तथा बृहद् ब्रह्मसंहिता मुख्य हैं। इनमें चार विषयों का प्रतिपादन विशेष रूप से किया गया है-ज्ञान, योग, क्रिया तथा चर्या। ज्ञान के अंतर्गत ब्रह्म, जीव तथा जगत्‌ के आध्यात्मिक रूप का और सृष्टितत्व का विशेष निरूपण किया गया है। योग प्रकरण में मुक्ति के साधनभूत योग तथा उसकी प्रक्रियाओं का विवरण है। क्रियाप्रकरण में वैष्णव मंदिरों का निर्माण, मूर्ति की स्थापना आदि विषयों का वर्णन है। चर्या के अंतर्गत आह्विक क्रिया, मूर्तियों के पूजन का विस्तृत विवरण, पर्व तथा उत्सव के अवसरों पर विशिष्ट पूजा का विधान वर्णित है। इन्हीं संहिताओं के आधार पर वैष्णव संप्रदायों की विशेष उन्नति मध्य युग में होती रही।

## संदर्भ ग्रंथ
* डॉ॰श्रादेर : ऐन इंट्रोडक्‌शन टु पांचरात्र सिस्टम, अड्यार, 1916; 
* बलदेव उपाध्याय : भागवत संप्रदाय, काशी, सं. 2010

श्रेणी:वैष्णव सम्प्रदाय
प्रियंका सिंह

**प्रियंका सिंह** जन्म 8 दिसम्बर भारत की एक गतिशील और प्रमुख महिला उद्यमियों में से एक हैं। और वर्तमान में औषधि की तरह ताज समूह की कम्पनियों के निदेशक एपीआई और एग्रो भारत में।

## सन्दर्भ

श्रेणी:भारत की महिला उद्यमी
श्रेणी:धनी भारतीय महिलाएँ